विदुर जी की हितकार बातों का दुर्योधन पर कोई असर नहीं हुआ, उसने जुआ खेलना जारी रखा। धीरे-धीरे युधिष्ठिर सब धन, सारा राज्य, अपने चारों भाइयों सहित स्वयं को और अन्त में द्रौपदी को भी हार गये। यह सब देखकर सारे राजा शोकाकुल हो गये। भीष्म, द्रोण, कृपाचार्य आदि महात्माओं के शरीर पसीने से लथपथ हो गये। विदुर जी सिर पकड़कर लम्बी साँस लेते हुए मुँह लटकाकर चिन्ताग्रस्त हो गये। धृतराष्ट्र हर्षिैत हो रहे थे। वे बार-बार पूछते, ‘क्या हमारी जीत हो गई।’